八爪魚保羅

八爪魚保羅係德國奧柏侯遜海洋館養嘅一隻八爪魚，屬 Octopus vulgaris，喺英格蘭出世。佢俾人用嚟估德國足球代表隊嘅比賽結果，而佢喺2010年FIFA世界盃估波全中令佢喺全世界出晒名。

德國開波之前，工作人員會將嘢食擺落兩個透明箱入面，一個貼咗德國國旗，另一個貼德國對手嘅國旗。保羅攞嘢食先揀邊個箱，即係估嗰隊會贏。

保羅喺2008年歐洲國家盃估中德國隊6場比賽嘅其中4場。佢喺2010年FIFA世界盃估中晒德國隊打過嘅7場比賽，連決賽荷蘭對西班牙嘅賽果都估中埋，不過自八強之後，佢就開始收到死亡恐嚇，噉係因為佢貼中德國八強贏阿根廷同埋四強輸畀西班牙，而俾阿根廷同埋德國擁躉要脅劏咗佢嚟食，令海洋館要加強防範。

預測成績

德國隊賽事預測

其他賽事預測

出名動物
八爪魚
預言家
2010年FIFA世界盃